הארווי גלנס

הארווי אדוארד גלנס (באנגלית: Harvey Edward Glance;‏ 28 במרץ 1957 – 12 ביוני 2023) היה אתלט אמריקאי, אלוף אולימפי במרוץ שליחים 100X4 מטר (אולימפיאדת מונטריאול 1976. השווה פעמיים את שיא העולם בריצת 100 מטר (מרץ 1976, מאי 1976), היה אלוף עולם במרוץ שליחים 100X4 מטר (אליפות העולם באתלטיקה 1987) וזכה פעמיים במדליית זהב במרוץ שליחים 100X4 מטר במשחקים הפאן-אמריקאיים (סן חואן 1979 ואינדיאנפוליס 1987). הארווי גלנס נולד ב-1957 בעיר פניקס סיטי (אנ') שבאלבמה (ארצות הברית). בן לווילר ואלה גלנס. בנעוריו למד בתיכון המרכזי בעיר נעוריו (אנ') שם החל לעסוק בספורט. לאחר התיכון למד בריאות וביצועים אנושיים באוניברסיטת אובורן. כבר בתקופת לימודיו באוניברסיטה החל גלנס את הקריירה הספורטיבית שלו במהלכה זכה במדליית זהב אולימפית והשווה פעמיים את שיא העולם. גלנס ראה חשיבות גדולה באימון אתלטים לכן החל לעסוק באימון בהתנדבות במקביל לעיסוק בספורט. ב-1990, לאחר פרישתו מספורט תחרותי, החל גלנס לעבוד כעוזר מאמן האתלטיקה באוניברסיטת אובורן ובהמשך מונה כמאמן ראשי. בהמשך מילא שורת תפקידי אימון: ב-1994 אימן את נבחרת הצעירים באתלטיקה לקראת תחרות בליסבון, פורטוגל ב-1997 מונה למאמן האתלטיקה באוניברסיטת אלבמה. ב-1997 אימן את הנבחרת האמריקאית לקראת האוניברסיאדה בסיציליה, איטליה ב-1999 אימן את נבחרת ארצות הברית לקראת משחקים הפאן-אמריקאיים בוויניפג, קנדה ב-2003 מונה לעוזר מאמן של נבחרת ארצות הברית לקראת אליפות העולם באתלטיקה 2003 ב-2006 אימן את נבחרת הצעירים באתלטיקה לקראת אליפות העולם לנוער בבייג'ינג, סין (אנ') ב-2008 מונה לעוזר מאמן להכנת נבחרת ארצות הבריל לאולימפיאדת בייג'ינג ב-2009 מונה למאמן נבחרת הגברים של ארצות הברית לקראת אליפות העולם באתלטיקה ב-2011 הודיע גלנס על פרישה מאימון אך המשיך לאמן את בן טיפוחיו קיראני ג'יימס בתחרויות של התאחדות ספורט הקולג'ים הלאומי זכה במדליית זהב בריצת 100 מטר ובריצת 200 מטר. כמו כן קבע שיא עולם לנוער בריצת 100 מטר (במדידה אלקטרונית). במרץ 1976 השווה גלנס את שיא העולם בריצת 100 מטר (9.95 שניות) בתחרות שנערכה בקולומביה, קרוליינה הדרומית (ארצות הברית). במאי אותה שנה השווה גלנס את שיא העולם הזה בפעם השנייה בתחרות שנערכה בבאטון רוז', לואיזיאנה (ארצות הברית). באולימפיאדת מונטריאול זכה גלנס, יחד עם נבחרת ארצות הברית, במדליית זהב במרוץ שליחים 100X4 מטר בתוצאה של 38.33 שניות לפני נבחרת מזרח גרמניה (38.66 שניות) ונבחרת ברית המועצות (38.78 שניות). גלנס התחרה גם בריצת 100 מטר וסיים במקום רביעי בתוצאה של 10.19 שניות. בתחרויות של התאחדות ספורט הקולג'ים הלאומי זכה במדליית זהב בריצת 100 מטר. במשחקים הפאן-אמריקאיים שנערכו בסן חואן, פוארטו ריקו זכה גלנס, יחד עם נבחרת ארצות הברית, במדליית זהב במרוץ שליחים 100X4 מטר בתוצאה של 38.85 שניות לפני נבחרת קובה (39.14 שניות) ונבחרת ברזיל (39.44 שניות). באותן תחרויות זכה גלנס במדליית כסף בריצת 100 מטר בתוצאה של 10.19 שניות אחרי סילביו לאונרד (אנ') מקובה (10.13 שניות) ולפני אמית קינג (אנ') מארצות הברית (10.30 שניות). גלנס נבחר לנבחרת ארצות הברית לקראת אולימפיאדת מוסקבה אולם נמנע ממנו להשתתף בגלל החרם שהוטל על אולימפיאדת מוסקבה. בתחרויות גביע התאחדות האתלטיקה הבין-לאומית שנערכה בקנברה, אוסטרליה זכה גלנס, יחד עם נבחרת ארצות הברית, במדליית זהב במרוץ שליחים 100X4 מטר בתוצאה של 38.10 שניות לפני נבחרת אמריקה (38.31 שניות) ונבחרת ברית המועצות (38.35 שניות). באליפות העולם באתלטיקה שנערכה ברומא, איטליה זכה גלנס, יחד עם נבחרת ארצות הברית, במדליית זהב במרוץ שליחים 100X4 מטר בתוצאה של 37.90 שניות לפני נבחרת ברית המועצות (38.02 שניות) ונבחרת ג'מייקה (38.41 שניות). במשחקים הפאן-אמריקאיים שנערכו באינדיאנפוליס, ארצות הברית זכה גלנס, יחד עם נבחרת ארצות הברית, במדליית זהב במרוץ שליחים 100X4 מטר בתוצאה של 38.41 שניות לפני נבחרת קובה (38.86 שניות) ונבחרת ג'מייקה (38.86 שניות). ב-1980 זכה גלנס במדליית הזהב של הקונגרס שהופקה במיוחד בעקבות חרם שהוטל על אולימפיאדת מוסקבה והוענקה לכל הספורטאים האמריקאים בנבחרת ארצות הברית. ב-1996 התקבל להיכל התהילה של ספורטאי אלבמה מדיה וקבצים בנושא הארווי גלנס בוויקישיתוף הארווי גלנס, באתר הוועד האולימפי הבין-לאומי הארווי גלנס, באתר olympedia.org הארווי גלנס, באתר התאחדות האתלטיקה הבין-לאומית הארווי גלנס, באתר Track and Field (גברים) הארווי גלנס, באתר olympics.com פטירתו של הארווי גלנס, באתר runnersworld.com הארווי גלנס, באתר auburntigers.com הארווי גלנס, באתר worldathletics.org הארווי גלנס, באתר sports-reference.com פרישת גלנס, באתר thecrimsonwhite.com פרישת גלנס, באתר blog.al.com החל מ-1 בינואר 1977 החלה מדידה אוטומטית של ריצת 100 מטר כך שהשיא של גלנס במדידה ידנית (אותו הוא חולק עם עוד 7 רצים) לא נשבר הארווי גלנס בהיכל התהילה של אלבמה, באתר ashof.org כתבה על מצטרפים להיכל התהילה של אלבמה, באתר godrakebulldogs.com